Κανονισμός (ΕΚ) αριθ. 2335/2002 της Επιτροπής

της 23ης Δεκεμβρίου 2002

που συμπληρώνει τον κανονισμό (EΚ) αριθ. 747/2001 του Συμβουλίου όσον αφορά τις κοινοτικές δασμολογικές ποσοστώσεις για τις τομάτες καταγωγής Μαρόκου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (EΚ) αριθ. 747/2001 του Συμβουλίου, της 9ης Απριλίου 2001, περί διαχειρίσεως κοινοτικών δασμολογικών ποσοστώσεων και ποσοτήτων αναφοράς για προϊόντα δυνάμενα να υπαχθούν σε προτιμήσεις βάσει των συμφωνιών με ορισμένες Μεσογειακές χώρες και περί καταργήσεως των κανονισμών (ΕΚ) αριθ. 1981/94 και (ΕΚ) αριθ. 934/95(1), όπως τροποποιήθηκε από τον κανονισμό (ΕΚ) αριθ. 786/2002 της Επιτροπής(2), και ιδίως το άρθρο 5 παράγραφος1 στοιχείο β),

Εκτιμώντας τα ακόλουθα:

(1) Ο κανονισμός (ΕΚ) αριθ. 747/2001 έχει ανοίξει τις δασμολογικές ποσοστώσεις που προβλέπονται κατά την εισαγωγή στην Κοινότητα νωπής τομάτας καταγωγής Μαρόκου στο πλαίσιο της Ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, και έχει καθορίσει τις λεπτομέρειες διαχειρίσεως των δασμολογικών ποσοστώσεων.

(2) Με την απόφαση 2002/958/ΕΚ(3) το Συμβούλιο ενέκρινε τη σύναψη μιας συμφωνίας υπό μορφή ανταλλαγής επιστολών για την προσωρινή παρέκκλιση, σε ό,τι αφορά την εισαγωγή στην Κοινότητα τομάτας καταγωγής Μαρόκου, από τις διατάξεις του γεωργικού πρωτοκόλλου αριθ. 1 της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, (εφεξής "η συμφωνία"). Η συμφωνία προβλέπει, για την περίοδο από την 1η Νοεμβρίου 2002 έως τις 31 Μαΐου 2003, την αύξηση της ποσότητας της δασμολογικής ποσόστωσης που ισχύει δυνάμει του κανονισμού (ΕΚ) αριθ. 747/2001 και το άνοιγμα νέας δασμολογικής ποσόστωσης για τις τομάτες καταγωγής Μαρόκου κατά την εισαγωγή τους στην Κοινότητα.

(3) Ότι πρέπει να συμπληρωθεί ο κανονισμός (ΕΚ) αριθ. 747/2001 προκειμένου να τύχουν εφαρμογής, από την 1η Νοεμβρίου 2002, οι ρυθμίσεις που προβλέπονται στην συμφωνία.

(4) Τα μέτρα που προβλέπονται από τον παρόντα κανονισμό είναι συμφωνα με τη γνώμη της επιτροπής τελωνειακού κώδικα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από την 1η Νοεμβρίου 2002 έως τις 31 Μαρτίου 2003, η ποσότητα της κοινοτικής δασμολογικής ποσόστωσης με αύξοντα αριθμό 09.1190 που εφαρμόζεται κατά την εισαγωγή στην Κοινότητα τομάτας, νωπής ή διατηρημένης με απλή ψύξη, που υπάγεται στον κωδικό ΣΟ 0702 00 00, καταγωγής Μαρόκου, δυνάμει του παραρτήματος ΙΙ κανονισμού (ΕΚ) αριθ. 747/2001, αυξάνεται κατά 6000 τόνους.

Άρθρο 2

1. Εάν οι συνολικές κοινοτικές εισαγωγές τομάτας καταγωγής Μαρόκου δεν υπερβούν 156676 τόνους κατά τη διάρκεια της περιόδου από την 1η Οκτωβρίου 2002 έως τις 31 Μαρτίου 2003, η κατωτέρω δασμολογική ποσόστωση ανοίγεται από την Επιτροπή:

>ΘΕΣΗ ΠΙΝΑΚΑ>

2. Η διαχείριση της δασμολογικής ποσόστωσης που αναφέρεται στην παράγραφο 1 γίνεται από την Επιτροπή σύμφωνα με τις διατάξεις που προβλέπονται στο άρθρο 4 του κανονισμού (ΕΚ) αριθ. 747/2001.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Νοεμβρίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Δεκεμβρίου 2002.

Για την Επιτροπή

Frederik Bolkestein

Μέλος της Επιτροπής

(1) ΕΕ L 109 της 19.4.2001, σ. 2.

(2) ΕΕ L 127 της 14.5.2002, σ. 3.

(3) ΕΕ L 333 της 10.12.2002, σ. 21.